Decizia a fost pronunțată după ce parlamentarul a recunoscut acuzația de luare de mită. Gheorghe Coman a fost prins în flagrant în timp ce primea 3.000 de lei mită.

Procurorii DNA ceruseră condamnarea lui la o pedeapsă de trei ani de închisoare cu executare.

Deputatul Gheorghe Coman a fost trimis în judecată în 16 ianuarie, fiind acuzat că a primit bani şi o sticlă de whisky în schimbul menţinerii în funcţie a unui şef din DSVSA Buzău.

Gheorghe Coman a fost arestat preventiv în 7 ianuarie, după ce Camera Deputaților a aprobat solicitarea DNA în acest sens.

Sentința definitivă este dată într-un timp-record, la aproximativ trei luni de la trimiterea în judecată a deputatului. Principalul motiv este acela că Gheorghe Coman și-a recunoscut faptele și a fost judecat în procedură simplificată. De altfel, decizia de condamnare în primă instanță a fost dată chiar la primul termen al procesului. Tot un singur termen a avut și apelul.